רקפת מצויה על בול משנת 1959 שיצא לכבוד יום העצמאות ה-11, בעיצובו של צבי נרקיס
**רַקֶפֶת מְצוּיָה** (שם מדעי: *Cyclamen persicum*) היא צמח מסוג רקפת ממשפחת הרקפתיים.

בספטמבר 2007 נבחרה הרקפת לפרח הלאומי של מדינת ישראל, לצורך ייצוג בתערוכה בוטנית בבייג'ינג.

בימי קדם נהגו להפיק מהצמח מגוון שיקויים ותרופות, למגוון מחלות. בנוסף, דייגים נהגו לכתוש את פקעת הרקפת, להוסיף לתערובת מעט קמח, לשפוך לנחל - הרעלנים היו משפיעים על הדגים והאחרונים היו צפים על פני מים, ואז הדייגים אספו אותם. בפקעת הרקפת חומרים מקציפים היכולים להוות תחליף לסבון. אחד מהם מכונה 'ציקלמין' והוא נגזר מהשם הלטיני של הצמח. הרועים הערבים נוהגים לחתוך את פקעת הרקפת ולשפשף בה בד שהרטיבו קודם לכן כדי לייצר צבּוּנָת אֶל רָאעִי ('סבון הרועים').

תיאור
-----

הרקפת היא צמח רב שנתי בעל פקעת גדולה, עגולה ושטוחה. צבע פרח הרקפת נע מלבן עד סגול עז וכולל הרבה גוני ורוד, והיא פורחת בחודשים אוקטובר עד אפריל.

בישראל יש למין זה שני אקוטיפים פנולוגיים שונים. האחד, הנפוץ יותר, גדל בדרך כלל בבתי גידול מוצלים בחבל הים-תיכוני, ופורח בחודשים ינואר עד אפריל, לאחר הופעת העלים. האקוטיפ השני נדיר יותר, גדל בדרך כלל על מצוקים חשופים במפנים מערביים ודרומיים או באזור חגורת הספר, ופורח בחודשים אוקטובר עד נובמבר, לפני הופעת העלים. בניסוי שערכו החוקרים רחלי שוורץ-צחור, אמוץ דפני ודן אייזיקוביץ באזור רמת הנדיב, הועתקו פרטים של כל אחד מהאקוטיפים אל בית גידולו של האקוטיפ השני. למרות השינוי שחל בתנאי הסביבה, לא היה שינוי במועדי הפריחה והופעת העלים בפרטים המועתקים. תוצאות אלה מעידות כי ככל הנראה קיימים הבדלים גנטיים בין שני האקוטיפים, האחראים להבדלים בפנולוגיה.

הצמח נפוץ בצפון ובמרכז ישראל, בעיקר באזורי ההר, ונדיר יותר בדרום הארץ, באזור הר הנגב. מקום ידוע בו צומחות רקפות הוא "גבעת הרקפות" שברמות מנשה, בסמוך לקיבוץ גלעד; גבעה קטנה זו, המתכסה באלפי רקפות למשך כמה שבועות בלבד בשלהי החורף ובאביב, מושכת אליה המוני מטיילים.

הרקפת היא מן הפרחים הידועים והמקובלים ביותר בארץ, בזכות תפוצתה הרחבה והצורה המיוחדת של פרחיה, ועליה דמויי הלב. פקעת אחת יכולה לשאת עשרות פרחים.

הרקפת המצויה היא פרח מוגן ואסור לקטוף אותה, אם כי ניתן להשיגה כצמח נוי ביתי המשווק כפקעות על ידי מגדלים מורשים, ומופצת בחנויות ומשתלות.

לעיתים קרובות היא צומחת בין סלעים, המסתירים אותה קמעה. מסיבה זו מואנשת הרקפת לעיתים קרובות בספרות ובאמנות, ומוצגת כצנועה וביישנית. לוין קיפניס כתב עליה את שיר הילדים הפופולרי "רקפת" ("מתחת לסלע צומחת לפלא רקפת נחמדת מאוד...").

גלריית תמונות
-------------

* רקפת מצויה בחגווי הסלע, מסביבה טבוריות, על השביל הירוק ביו נשר ליגוררקפת מצויה בחגווי הסלע, מסביבה טבוריות, על השביל הירוק ביו נשר ליגור
* גבעת הרקפות, ישראלגבעת הרקפות, ישראל
* גבעת הרקפות, ישראלגבעת הרקפות, ישראל
* תקריב על העלהתקריב על העלה
* רקפת מצויה פורחת בין חגווי הסלערקפת מצויה פורחת בין חגווי הסלע
* רקפת מצויה לבנה ביער בן שמןרקפת מצויה לבנה ביער בן שמן
* ביער אשתאולביער אשתאול
* מקבץ רקפותמקבץ רקפות
* רקפות לבנות, על השביל הירוק ביו נשר ליגוררקפות לבנות, על השביל הירוק ביו נשר ליגור
* רקפת מצויה בסטףרקפת מצויה בסטף
* רקפת מצויה במבט מקרוברקפת מצויה במבט מקרוב
* רקפותרקפות
* רקפות בצפוןרקפות בצפון
* שתי רקפות בכרמלשתי רקפות בכרמל

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רקפת מצויה** |
| ויקימינים טקסונומיה בוויקימינים: **Cyclamen persicum** |

* רקפת מצויה, באתר ITIS (באנגלית)
* רקפת מצויה, באתר NCBI (באנגלית)
* רקפת מצויה, באתר האנציקלופדיה של החיים (באנגלית)
* רקפת מצויה, באתר צמח השדה
* רקפת מצויה, באתר צמחיית ישראל ברשת
* רקפת מצויה, באתר Tropicos (באנגלית)
* רקפת מצויה, באתר GBIF (באנגלית)
* רקפת מצויה, באתר The Plant List (באנגלית)
* רקפת מצויה, באתר IPNI (באנגלית)
* אגודת הרקפת (באנגלית)
* רקפות הבר
* פרופ' אבי שמידע, "רקפת מצויה"(הקישור אינו פעיל), באתר רשות הטבע והגנים
* רקפת מצויה, אתר גן ונוף
* ynet, בישורת האחרונה: הרקפת גברה על הכלנית, באתר ynet, 30 בספטמבר 2007
* רקפת מצויה: אגדות וסיפורים, באתר "טיולי"
* אתר למנויים בלבד אברהם בלבן, רקפת פורנוגרפית - מישהו הינדס את הפרח העדין הזה, באתר הארץ, 15 בינואר 2018

הערות שוליים
------------

1. ↑  רקפת מצויה, באתר "צמח השדה"
2. ↑
3. ↑  איל שפירא‏, 20 דברים שלא ידעתם על טיולים בישראל עובדה 18, באתר וואלה!‏, 05 באוגוסט 2019
4. ↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00570975

 |